
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1450 

5 Ιουνίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθ. Δ30/33990/1033/20-11-2013 
(ΦΕΚ 2995 Β') απόφασης για καθιέρωση νυχτερι¬ 
νής εργασίας ως και εργασίας κατά τις Κυριακές 
και κατά το νόμο εξαιρέσιμες ημέρες με αμοιβή 
στο προσωπικό των Κέντρων Κοινωνικής Πρό¬ 
νοιας Περιφερειών της Χώρας προς συμπλήρω¬ 
ση του υποχρεωτικού ωραρίου για το έτος 2014 
κατά το μέρος που αφορά τα Κέντρο Κοινωνικής 
Πρόνοιας Περιφέρειας Δυτικής Ελλάδας -Παράρ¬ 
τημα Προστασίας Παιδιού Αχαίας «Σκαγιοπού- 
λειο». 1 

Διαδικασία χορήγησης άδειας λειτουργίας ιδιωτικών 
εργαστηρίων, συμπεριλαμβανομένων των εργο- 
ταξιακών, που εκτελούν δοκιμές ελέγχου ποιότη¬ 
τας για τεχνικά έργα και εποπτεύονται από τη 
Γενική Γραμματεία Δημοσίων'Εργων του Υπουρ¬ 
γείου Υποδομών, Μεταφορών και Δικτύων. 2 

Συμπλήρωση της υπ’ αριθ. οικ.24328/19282/30-04-2014 
απόφασής μας περί συγκρότησης Τοπικής Επι¬ 
τροπής Ελέγχου Εκλογικών Παραβάσεων Νομού 
Αττικής. 3 


Α ΠΟΦΑΣΕΙ Σ 

Αριθμ. Δ30/9975/241 ( 1 ) 

Τροποποίηση της αριθ. Δ30/33990/1033/20-11-2013 (ΦΕΚ 
2995 Β') απόφασης για καθιέρωση νυχτερινής εργα¬ 
σίας ως και εργασίας κατά τις Κυριακές και κατά το 
νόμο εξαιρέσιμες ημέρες με αμοιβή στο προσωπικό 
των Κέντρων Κοινωνικής Πρόνοιας Περιφερειών της 
Χώρας προς συμπλήρωση του υποχρεωτικού ωρα¬ 
ρίου για το έτος 2014 κατά το μέρος που αφορά τα 
Κέντρο Κοινωνικής Πρόνοιας Περιφέρειας Δυτικής 
Ελλάδας -Παράρτημα Προστασίας Παιδιού Αχάίας 
«Σκαγιοπούλειο». 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις: 

α. Του άρθρου 20 του ν. 4024/2011 (ΦΕΚ 226/ Α'), 
β. του άρθρου 45 του ν. 4071/2012 (ΦΕΚ 85/Α') με την 
οποία αντικαταστάθηκε η παρ.2 του άρθρου 20 του 
ν. 4024/2011, 

γ. του άρθρου 1 του ν. 4025/2011 (ΦΕΚ 228/Α'), 
δ. της παρ.5 του άρθρου 9 του ν. 4052/2012 (ΦΕΚ 41/Α'), 
ε. της παρ.22 του άρθρου 9 του ν. 4052/2012 (ΦΕΚ 41/ 
Α') όπως συμπληρώθηκε με τη παρ.6 του άρθρου 56 
του ν. 4075/2012 (ΦΕΚ 89/Α'), 

2) Την αριθ. οικ.22365/97/5-7-2013 (ΦΕΚ 1667 Β') από¬ 
φαση του Πρωθυπουργού και του Υπουργού Εργασίας 
Κοινωνικής Ασφάλισης και Πρόνοιας «Καθορισμός αρμο¬ 
διοτήτων Υφυπουργού Εργασίας, Κοινωνικής Ασφάλισης 
και Πρόνοιας, Βασιλείου Κεγκέρογλου». 

3) Την ανάγκη λειτουργίας σε 24ωρη βάση των Κέ¬ 
ντρων Κοινωνικής Πρόνοιας. 

4) Το γεγονός ότι από τις διατάξεις της Απόφασης 
αυτής δεν προκαλείται επιπλέον δαπάνη σε σχέση με τη 
τροποποιούμενη, γιατί δεν αυξάνονται οι ώρες απασχό¬ 
λησης για εργασία κατά τις Κυριακές και εξαιρέσιμες 
ημέρες διότι θα επιμερισθούν οι εγκεκριμμένες ώρες 
του προσωπικού ΤΕ Παιδαγωγών στο προσωπικό ΤΕ 
Εργοθεραπευτών 

5) Το αριθ. 672/5-5-2014 έγγραφο του Κ.Κ.Π.Π. Δυτικής 
Ελλάδας, 

6) Τις διατάξεις του άρθρου 7 της Γ2Β/ΟΚ/8291 
Έγκρισης περί Κανονισμού Λειτουργίας των Κέντρων 
Παιδικής Μέριμνας (ΦΕΚ 860/Β/7-12-1984), αποφασί¬ 
ζουμε: 

Τροποποιούμε την αριθ. Δ30/33990/1033/20-11-2013 
(ΦΕΚ 2995/Β') απόφαση για καθιέρωση νυχτερινής ερ¬ 
γασίας ως και εργασίας κατά τις Κυριακές και κατά το 
νόμο εξαιρέσιμες ημέρες με αμοιβή στο προσωπικό των 
Κέντρων Κοινωνικής Πρόνοιας Περιφερειών της Χώρας 
προς συμπλήρωση του υποχρεωτικού ωραρίου για το 
έτος 2014 κατά το μέρος που αφορά τις ειδικότητες 
και τον αριθμό του προσωπικού του Κ.Κ.Π. Περιφέρειας 
Δυτικής Ελλάδας - Παράρτημα Προστασίας Παιδιού 
Αχάΐας «Σκαγιοπούλειο» που θα εργασθεί, για το χρο¬ 
νικό διάστημα από τη δημοσίευση της απόφασης αυτής 
έως 31-12-2014, ως παρακάτω: 


Κ.Κ.Π.Π. Δυτικής 
Ελλάδας 

Εργασία κατά 
τις Κυριακές και 
κατά το Νόμο 
εξαιρέσιμες ημέρες 
(αριθμός ατόμων 
προς συμπλήρωση 
του υποχρεωτικού 
ωραρίου) 

Νυχτερινή εργασία 
(αριθμός ατόμων 
προς συμπλήρωση 
του υποχρεωτικού 
ωραρίου) 

Παράρτημα Προστασίας 

Παιδιού «Σκαγιοπούλειο» 

ΤΕ Κοιν/κός 

Λειτουργός 

1 

1 

ΤΕ Εργοθεραπευτών 

2 

- 

ΔΕ Δ/κού Λογιστικού 

1 

1 

ΔΕ Επιμελ/ών 

Παιδιών 

5 

2 

ΔΕ Νοσηλευτών 

2 

4 

ΥΕ Βοηθ. Εργασιών 

3 

2 

ΥΕ Β. Μαγείρων 

1 


ΥΕ Μαγείρων 

1 


ΥΕ Πλυντριών 

1 



Κατά τα λοιπά ισχύει η αριθ. οικ. Δ30/33990/1033/ 
20-11-2013 (ΦΕΚ 2995/25-11-2013/Β') απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2014 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. Δ14/οικ./108445 (2) 

Διαδικασία χορήγησης άδειας λειτουργίας ιδιωτικών 
εργαστηρίων, συμπεριλαμβανομένων των εργοταξι- 
ακών, που εκτελούν δοκιμές ελέγχου ποιότητας για 
τεχνικά έργα και εποπτεύονται από τη Γενική Γραμ- 
ματεία ΔημοσίωνΈργων του Υπουργείου Υποδομών, 
Μεταφορών και Δικτύων. 

Ο ΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Ν. 1418/1984 «ΔημόσιαΈργα και ρυθμίσεις ειδικών 
θεμάτων» (ΦΕΚ 23/Α/29-2-1984) και ειδικότερα το Αρθρο 
21 αυτού, όπως έχουν τροποποιηθεί και ισχύουν σήμερα. 

2. Το Π.Δ. 69/1988 (ΦΕΚ 28/Α/16-2-1988) «Οργανισμός 
Γ ενικής Γ ραμματείας Δημ.Έργων» όπως τροποποιήθηκε, 
συμπληρώθηκε και ισχύει. 

3. Το Π.Δ. 428/1995 (ΦΕΚ 245/Α/24-11-1995) «Σύσταση 
Γ ενικής Δ/νσης Ποιότητας ΔημοσίωνΈργων», όπως αυτό 
τροποποιήθηκε και ισχύει με το Π.Δ. 81/1999, (ΦΕΚ 92 Α'/ 
11-5-99) «Τροποποίηση και συμπλήρωση των διατάξεων 
του Π.Δ. 428/1995». 

4. Την υπ’ αριθμ. Δ17α/131 /6/Φ.Ν./294/29-12-1997 απόφα¬ 
ση του υφυπουργού ΠΕΧΩΔΕ περί αποδοχής της υπ’ 
αριθμ. 707/97 Γνωμοδότησης του Νομικού Συμβουλίου 
του Κράτους. 

5. Την υπ’ αριθμ. ΔΕΕ/036/12-3-1998 απόφαση (ΦΕΚ 
289/Β/24-3-1998), «Διαδικασία χορήγησης άδειας λει¬ 
τουργίας ιδιωτικών Εργαστηρίων που εποπτεύονται από 
το ΥΠΕΧΩΔΕ». 

6. Το Π.Δ. 118/25-6-2013 (Φ.Ε.Κ. 152/Α/25-6-2013) «Τροπο¬ 
ποίηση του Π.Δ. 85/2012 (Φ.Ε.Κ. 141/Α/21-6-2012) και ίδρυ¬ 
ση Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομασία 
των Υπουργείων Ανάπτυξης Ανταγωνιστικότητας, Υπο¬ 
δομών Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως». 

7. Το Π.Δ. 119/25-6-2013 (Φ.Ε.Κ. 153/Α/25-6-2013) «Διορι¬ 
σμός Αντιπροέδρου της Κυβέρνησης, Υπουργών Ανα¬ 
πληρωτών Υπουργών και Υφυπουργών». 

8. Το Αρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το Αρθρο Πρώτο του Π.Δ. 63/2005 (ΦΕΚ 98/Α/22-4-2005) 
και το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τη διαδικασία χορήγησης άδειας λει¬ 
τουργίας ιδιωτικών εργαστηρίων, συμπεριλαμβανομέ¬ 
νων των εργοταξιακών, που εκτελούν δοκιμές ποιότητας 
για τεχνικά έργα και εποπτεύονται από τη Γ ενική Γ ραμ- 

ματεία Δημοσίων Έργων του Υπουργείου Υποδομών, 
Μεταφορών και Δικτύων, σύμφωνα με τα ακόλουθα: 

1. α. Στο πλαίσιο των αρμοδιοτήτων της Διεύθυνσης 
του Κεντρικού Εργαστηρίου Δημοσίων Έργων για την 
εποπτεία και τον έλεγχο της λειτουργίας ιδιωτικών ερ¬ 
γαστηρίων, συμπεριλαμβανομένων των εργοταξιακών, 
που εκτελούν δοκιμές ποιότητας στον τομέα των φυ¬ 
σικών και δομικών υλικών, προϊόντων και εργασιών για 
την κατασκευή τεχνικών έργων και εποπτεύονται από 
τη Γενική Γραμματεία ΔημοσίωνΈργων του Υπουργείου 
Υποδομών Μεταφορών και Δικτύων και ειδικότερα για 
την υλοποίηση των απαιτουμένων ελέγχων στο πλαίσιο 
των διαδικασιών αδειοδοτήσεων (αρχική χορήγηση, επε¬ 
κτάσεις, ανανεώσεις, τροποποιήσεις, επιβολή κυρώσεων 
κλπ.) συγκροτείται ανά διετία, με μέριμνα της ωσάνω Δι¬ 
εύθυνσης, Επιτροπή με αντικείμενο την πραγματοποίη¬ 
ση των σχετικών ελέγχων και τη διατύπωση γνώμης δια 
του αρμοδίου Τμήματος Εποπτείας Εργαστηρίων προς 
τη Διεύθυνση του Κεντρικού Εργαστηρίου Δημοσίων 
Έργων, αν πληρούνται οι προϋποθέσεις αδειοδότησης 
υπό την εποπτεία της Γ ενικής Γ ραμματείας Δημοσίων 
Εργων του Υπουργείου Υποδομών, Μεταφορών και Δι¬ 
κτύων του αιτούντος εργαστηρίου. 

β. Η υπόψη Επιτροπή θα αποτελείται από τακτικά 
μέλη και αναπληρωματικά μέλη και για τη διευκόλυν¬ 
ση του έργου θα διαρθρώνεται σε επιμέρους κλιμάκια 
ελέγχου για τον καθένα από τους ακόλουθους τομείς 
δραστηριότητας: 

• Γεωτεχνικής Μηχανικής 

• Υλικών Οδών και Οδοστρωμάτων 

• Τσιμέντου, Σκυροδέματος και Τεχνικών Υλικών 

Τα κλιμάκια ελέγχου ανά τομέα θα αποτελούνται από 
δύο (2) μέλη, οριζόμενα από τον Διευθυντή του Κεντρι¬ 
κού Εργαστηρίου ΔημοσίωνΈργων κατά περίπτωση. 

γ. Τα μέλη της Επιτροπής θα είναι Πανεπιστημιακής 
Εκπαίδευσης, με εμπειρία σε θέματα εργαστηριακών 
ελέγχων και δοκιμών, στον τομέα των φυσικών και δο¬ 
μικών υλικών και προϊόντων για την κατασκευή τεχνικών 
έργων. 

δ. Στο έργο της η υπόψη Επιτροπή μπορεί να υποστη¬ 
ρίζεται, κατά περίπτωση εφόσον συντρέχει λόγος, από 
προσωπικό της Διεύθυνσης ΚΕΔΕ, και άλλης βαθμίδας 
εκπαίδευσης πλην των αναφερομένων στο προηγούμε¬ 
νο εδάφιο, με εμπειρία σε επιμέρους δοκιμές ή αντικεί¬ 
μενα δραστηριότητας των ελεγχομένων εργαστηρίων. 
Σχετικώς αποφασίζει ο Διευθυντής του Κεντρικού Ερ¬ 
γαστηρίου ΔημοσίωνΈργων, κατόπιν αιτήματος μελών 
της Επιτροπής ή και χωρίς αίτημα. 

ε. Σε περιπτώσεις που δικαιολογείται από το είδος 
και το πλήθος των προς έλεγχο εργαστηριακών δοκι¬ 
μών, είναι δυνατόν η διενέργεια των ελέγχων και της 
λοιπής διαδικασίας να υλοποιείται από ενιαίο κλιμάκιο 
αποτελούμενο από ένα τουλάχιστον τακτικό μέλος ανά 
τομέα προς έλεγχο. Σχετικώς αποφασίζει ο Διευθυντής 
του Κεντρικού Εργαστηρίου ΔημοσίωνΈργων, μετά από 
εισήγηση των αρμοδίων τακτικών μελών της Επιτροπής. 

στ. Την ευθύνη λειτουργίας της Επιτροπής έχει ο Δι¬ 
ευθυντής του Κεντρικού Εργαστηρίου ΔημοσίωνΈργων 
και υποβοηθείται στο έργο του από το αρμόδιο Τμήμα 
Εποπτείας Εργαστηρίων. 

ζ. Μέχρι την έκδοση νέας απόφασης ορισμού Επιτρο¬ 
πής Ελέγχου ισχύει η σύνθεση της υφιστάμενης Επιτρο¬ 


πής όπως αυτή είχε συγκροτηθεί για την αμέσως προη¬ 
γούμενη χρονική περίοδο. Σε περιπτώσεις που προκύψει 
αδυναμία μέλους να συμμετέχει στην Επιτροπή, είναι 
δυνατή, μετά από σχετική εισήγηση του Διευθυντή του 
Κεντρικού Εργαστηρίου ΔημοσίωνΈργων ή και χωρίς 
αυτήν, η μερική ανασυγκρότησή της και πριν την κατα¬ 
ληκτική ημερομηνία λειτουργίας της. 

2. α. Προκειμένου να λάβει άδεια λειτουργίας Εργα¬ 
στηρίου, ο ενδιαφερόμενος υποβάλλει στη Διεύθυνση 
του Κεντρικού Εργαστηρίου ΔημοσίωνΈργων, Τμήμα 
Εποπτείας Εργαστηρίων αίτηση, στην οποία θα ανα- 
φέρονται οι τομείς δραστηριότητας του Εργαστηρίου, 
οι δοκιμές τις οποίες προτίθεται να εκτελεί (τίτλος και 
μέθοδος δοκιμής με την ημερομηνία έκδοσης του αντι¬ 
στοίχου προτύπου), ο προϊστάμενος του Εργαστηρίου 
και ο αναπληρωτής του αν υπάρχει. 

β. Ο προϊστάμενος του Εργαστηρίου και ο αναπλη¬ 
ρωτής του, αν υπάρχει, θα πρέπει να είναι τεχνικοί Πα¬ 
νεπιστημιακής Εκπαίδευσης με πενταετή τουλάχιστον 
εμπειρία σε θέματα εργαστηριακών δοκιμών, η οποία 
να μπορεί να αποδειχθεί με κατάλληλο τρόπο. Ο προϊ¬ 
στάμενος του Εργαστηρίου θα είναι υπεύθυνος για την 
υπογραφή των εκθέσεων δοκιμών και θα έχει τη συνολι¬ 
κή ευθύνη των τεχνικών λειτουργιών του Εργαστηρίου. 
Στην αίτηση πρέπει να επισυνάπτονται: 
β.1. Το καταστατικό της επιχείρησης, ο Α.Φ.Μ., και για 
ατομικές επιχειρήσεις βεβαίωση από την οικεία ΔΟΥ 
για κωδικό δραστηριότητας. 

β.2. Κατάσταση του προσωπικού με σύντομα βιογρα- 
φικά σημειώματα και βεβαιώσεις ή άλλα αποδεικτικά 
στοιχεία από τα οποία να προκύπτει η εμπειρία εκτέ¬ 
λεσης δοκιμών. 

β.3. Οργανόγραμμα του Εργαστηρίου. 
β.4. Κατάλογος του εργαστηριακού εξοπλισμού. 
β.5. Κάτοψη του χώρου του Εργαστηρίου, στην οποία 
θα φαίνεται η διάταξη του εξοπλισμού. 

β.6. Υπεύθυνη δήλωση του Νόμου 1599/1986, στην οποία 
θα αναφέρεται ότι το εργαστήριο δεν εξαρτάται διοικη¬ 
τικά ή οικονομικά από παραγωγούς ή αντιπροσώπους 
υλικών, ούτε θα συντάσσει εκθέσεις ποιότητας υλικών, 
για τα οποία έχει, εκτός της εργαστηριακής αμοιβής, 
άμεσο ή έμμεσο οικονομικό συμφέρον. Επίσης, ότι το 
εργαστήριο πληροί τις προϋποθέσεις αδειοδότησης 
και είναι έτοιμο για έλεγχο από την αρμόδια Επιτροπή. 

β.7. Για τα εργοταξιακά εργαστήρια των αναδοχών, 
στην υπεύθυνη δήλωση θα αναφέρεται ότι το εργαστή¬ 
ριο θα χρησιμοποιηθεί για το συγκεκριμένο έργο, στο 
οποίο είναι εγκατεστημένο και για όσο χρονικό διάστη¬ 
μα διαρκέσει το έργο και ότι το εργαστήριο πληροί τις 
προϋποθέσεις αδειοδότησης και είναι έτοιμο για έλεγχο 
από την αρμόδια Επιτροπή. 

Σε περιπτώσεις εργοταξιακών εργαστηρίων πρέπει 
στη σχετική αίτηση να επισυνάπτονται, πέραν των προ- 
αναφερομένων και τα ακόλουθα: 

β.7.1. Το καταστατικό της επιχείρησης του αναδόχου, 
ανεξάρτητα αν πρόκειται περί μεμονωμένης εταιρείας 
ή κοινοπραξίας εταιρειών. 
β.7.2. Η σύμβαση ανάθεσης του έργου. 
β.7.3. Το συμβατικό τεύχος (συγγραφή υποχρεώ¬ 
σεων ή άλλο) από το οποίο προκύπτουν οι σχετικές 
με τους ελέγχους ποιότητας του έργου και τη λει¬ 
τουργία εργοταξιακού εργαστηρίου υποχρεώσεις 
του αναδόχου. 

β.7.4. Συμβολαιογραφική πράξη, από την οποία να 
προκύπτει ο νόμιμος εκπρόσωπος του αναδόχου και η 
εξουσιοδότησή του για όλες τις απαραίτητες για την 
αδειοδότηση και λειτουργία του εργοταξιακού εργα¬ 
στηρίου ενέργειες. 

β.7.5. Ειδικά σε περίπτωση υπεργολαβίας στο πλαί¬ 
σιο των προβλέψεων της κείμενης νομοθεσίας πρέπει 
να υποβάλλονται και τα αντίστοιχα έγγραφα μεταξύ 
αναδόχου και υπεργολάβου, οι δε προβλεπόμενες για 
την αδειοδότηση αιτήσεις, υπεύθυνες δηλώσεις κ.ά. θα 
υπογράφονται από κοινού. 

Σε ειδικές περιπτώσεις έργων επιτρέπεται η αδειοδό- 
τηση λειτουργίας και η χρησιμοποίηση ενός εργοταξια- 
κού εργαστηρίου για περισσότερα του ενός έργα, κατά 
την κρίση της Διεύθυνσης του Κεντρικού Εργαστηρίου 
Δημοσίων Έργων, εφόσον συντρέχουν οι ακόλουθες 
προϋποθέσεις: 

• Τα έργα να είναι του ιδίου αναδόχου κατασκευής 
και του ιδίου Κυρίου του Έργου. 

• Να αφορούν γειτονικά εργοτάξια και να εκτελούνται 
την ίδια χρονική περίοδο. 

• Να υποβληθεί αίτηση του αναδόχου, συνοδευόμενη 
με τη σύμφωνη γνώμη του Κυρίου του Έργου. Η σχετι¬ 
κή αίτηση θα πρέπει να τεκμηριώνει τους λόγους που 
επιτρέπουν την αιτούμενη έγκριση. 

• Να μην υπάρχει απαγόρευση για τέτοια ρύθμιση στα 
οικεία συμβατικά τεύχη. 

γ. Το εργαστήριο δοκιμών και το προσωπικό του, δεν 
πρέπει να υπόκεινται σε καμία εμπορική, οικονομική ή 
άλλη σχέση που θα μπορούσε να επηρεάσει την τεχνική 
τους κρίση. 

3. Το Τμήμα Εποπτείας Εργαστηρίων προβαίνει στον 
έλεγχο των προαναφερόμενων στοιχείων και αφού 
διαπιστώσει ότι πληρούνται οι τυπικές προϋποθέσεις, 
ενημερώνει τον Διευθυντή του Κεντρικού Εργαστηρίου 
ΔημοσίωνΈργων, ο οποίος αναθέτει στα αρμόδια μέλη 
της Επιτροπής να ελέγξουν, μετά από επίσκεψη στο 
Εργαστήριο: 

3.1. Την καταλληλότητα του εργαστηριακού εξοπλι¬ 
σμού, ο οποίος θα πρέπει να ανταποκρίνεται στις απαι¬ 
τήσεις των δοκιμών. 

3.2. Τα πιστοποιητικά διακρίβωσης του εργαστηριακού 
εξοπλισμού. 

3.3. Τους θαλάμους συντήρησης δοκιμίων και τα όρ¬ 
γανα καταγραφής των συνθηκών. 

3.4. Την ύπαρξη Κανονισμών, Προτύπων, Προδιαγρα¬ 
φών και Μεθόδων Δοκιμών. 

3.5. Την τεχνική επάρκεια του προσωπικού στην εκτέ¬ 
λεση δοκιμών. 

3.6. Τα έντυπα αιτήσεων και το τηρούμενο βιβλίο πρω¬ 
τοκόλλου. 

3.7. Τα έντυπα εργαστηριακών δοκιμών και εκθέσεων 
δοκιμών όπου υπάρχουν. 

3.8. Τη διαδικασία παραλαβής των δειγμάτων και τα 
τηρούμενα βιβλία. 

3.9. Το βιβλίο ελέγχου δοκιμίων νωπού και σκληρυμέ- 
νου σκυροδέματος (πυρήνων). 

3.10. Τα τηρούμενα αρχεία, τα οποία πρέπει απαραι- 
τήτως να υπάρχουν σε έντυπη μορφή. 

Τα παραπάνω αναφερόμενα της παρ. 3.6, 3.8 και 3.9 
βιβλία θεωρούνται από τον Διευθυντή του Κεντρικού Ερ¬ 
γαστηρίου ΔημοσίωνΈργων, μετά από κατάλληλο έλεγ¬ 
χο από την Επιτροπή Ελέγχου. Σε περίπτωση αρχικής 


αδειοδότησης, απαιτείται προηγουμένως η συμπλήρωση 
τουλάχιστον μιας σελίδας, για κάθε τηρούμενο βιβλίο. 

4. α. Μετά την επίσκεψη της Επιτροπής, τα μέλη της, 
συντάσσουν, χωριστά ανά κλιμάκιο ελέγχου κατά τομέα 
δραστηριότητας του Εργαστηρίου, εκθέσεις με τις σχε¬ 
τικές εισηγήσεις τους, και τις υποβάλλουν στο Τμήμα 
Εποπτείας Εργαστηρίων. Στην περίπτωση ενιαίου κλι¬ 
μακίου Επιτροπής, κατά τα οριζόμενα στο εδάφιο Ι.ε 
της παρούσας, η έκθεση μπορεί να είναι ενιαία, αλλά 
τα μέλη της Επιτροπής υπογράφουν για τον τομέα που 
έλεγξαν. 

β. Η Διεύθυνση του Κεντρικού Εργαστηρίου Δημοσί¬ 
ων Έργων εισηγείται στο Συμβούλιο ΔημοσίωνΈργων 
(Τμήμα Κατασκευών) την αρχική χορήγηση, επέκταση, 
ανανέωση, τροποποίηση ή τη μη χορήγηση κλπ., ανάλο¬ 
γα με την περίπτωση, της οικείας άδειας λειτουργίας 
του ελεγχομένου Εργαστηρίου. 

β.1. Η χορηγούμενη άδεια λειτουργίας ισχύει για τρία 
(3) χρόνια από την ημερομηνία έκδοσης της σχετικής 
απόφασης και αφορά συγκεκριμένες δοκιμές ανά τομέα 
δραστηριότητας του Εργαστηρίου, για τις οποίες έχει 
υποβληθεί η σχετική αίτηση και περιλαμβάνονται στην 
εγκριτική απόφαση. 

β.2. Τυχόν Απόφαση Επέκτασης της χορηγηθείσας 
άδειας και σε άλλες δοκιμές του Εργαστηρίου, κατόπιν 
αιτήσεων που υποβάλλονται κατά το χρονικό διάστη¬ 
μα ισχύος της αδείας λειτουργίας του Εργαστηρίου, 
χορηγείται για χρονική διάρκεια με ημερομηνία λήξης 
ταυτόσημη με αυτήν της ισχύουσας άδειας. 

β.3. Αίτηση για Ανανέωση, (ολική ή μερική), χορηγη¬ 
θείσας άδειας, πρέπει να υποβάλλεται πριν από την 
ημερομηνία λήξης της. Η αίτηση θα συνοδεύεται απα¬ 
ραίτητα και με υπεύθυνη δήλωση του αιτούντος ότι το 
εργαστήριο πληροί τις προϋποθέσεις αδειοδότησης 
και είναι έτοιμο για έλεγχο από την αρμόδια Επιτροπή. 

β.4. Αν παρέλθει η ημερομηνία λήξης της Αδειας λει¬ 
τουργίας, χωρίς να υποβληθεί σχετική αίτηση, η άδεια 
αυτεπάγγελτα λήγει και απαιτείται νέα αίτηση αδειο- 
δότησης. 

β.5. Η ολοκλήρωση της διαδικασίας για την αρχική 
χορήγηση, επέκταση, ανανέωση, τροποποίηση κ.λπ. 
άδειας λειτουργίας, θα γίνεται εντός χρονικού διαστή¬ 
ματος που δεν θα υπερβαίνει το έτος από τη λήξη της 
ισχύουσας άδειας ή την υποβολή αίτησης για αρχική 
αδειοδότηση, εφόσον πληρούνται όλες οι τυπικές και 
ουσιαστικές προϋποθέσεις αδειοδότησης. 

β.6. Αν δεν πληρούνται οι τυπικές προϋποθέσεις ή 
αν οι εκθέσεις της Επιτροπής διαπιστώνουν μη συμ¬ 
μορφώσεις, η Διεύθυνση του Κεντρικού Εργαστηρίου 
ΔημοσίωνΈργων ενημερώνει εγγράφως το ενδιαφε¬ 
ρόμενο Εργαστήριο, τάσσοντας εύλογη προθεσμία για 
την άρση των μη συμμορφώσεων ή και την πλήρωση 
των τυπικών κ.λπ. προϋποθέσεων, η οποία δεν μπορεί 
να υπερβαίνει το διάστημα δύο (2) μηνών από την κοι¬ 
νοποίηση του εγγράφου. 

β.7. Αν μετά την απάντηση του Εργαστηρίου διαπιστω¬ 
θεί ότι δεν έχουν αρθεί πλήρως οι μη συμμορφώσεις 
ή ότι εξακολουθούν να μη πληρούνται όλες οι τυπικές 
προϋποθέσεις, η Διεύθυνση του Κεντρικού Εργαστηρί¬ 
ου Δημοσίων Εργων ενημερώνει εκ νέου εγγράφως το 
ενδιαφερόμενο Εργαστήριο τάσσοντας δεκαπενθήμερη 
(15) προθεσμία για την άρση των μη συμμορφώσεων 
ή και την πλήρωση των τυπικών κ.λπ. προϋποθέσεων. 

β.8. Η παρέλευση άπρακτης της υπόψη προθεσμίας 
των δεκαπέντε (15) ημερών, συνεπάγεται αυτεπάγγελτα 
τη λήξη της διαδικασίας αδειοδότησης. 

β.9. Η λήξη της διαδικασίας συνεπάγεται αυτεπάγγελ¬ 
τα τη στέρηση του δικαιώματος του ενδιαφερομένου 
Εργαστηρίου να υποβάλει οποιαδήποτε αίτηση αδειο- 
δότησης πριν την παρέλευση ενός εξαμήνου από την 
ημερομηνία λήξης της διαδικασίας αδειοδότησης. 

β,ΙΟ. Κατά το χρονικό διάστημα της διαδικασίας Ανα¬ 
νέωσης Αδειοδότησης, η προηγούμενη Αδεια θεωρείται 
ότι εξακολουθεί να ισχύει. 

β.11. Με μέριμνα της Διεύθυνσης του Κεντρικού Ερ¬ 
γαστηρίου Δημοσίων Έργων τηρείται το μητρώο των 
εποπτευομένων εργαστηρίων, το οποίο θα ενημερώνε¬ 
ται οσάκις προκύπτουν μεταβολές. Τα σχετικά στοιχεία 
θα αναρτώνται στον ιστότοπο της Γενικής Γραμματείας 
Δημοσίων Έργων. 

5. Σχετικά με την εποπτεία των Εργαστηρίων ισχύουν 
τα παρακάτω: 

α. Στο πλαίσιο του εποπτικού και ελεγκτικού της ρό¬ 
λου, η Διεύθυνση του Κεντρικού Εργαστηρίου Δημο¬ 
σίων Έργων μπορεί να εξετάζει περιοδικά, κατά την 
κρίση της, την τήρηση των προϋποθέσεων, κάτω από τις 
οποίες χορηγήθηκε η άδεια λειτουργίας Εργαστηρίου. 
Το έργο αυτό υλοποιείται από την αρμόδια Επιτροπή 
ελέγχου στο πλαίσιο του ετήσιου προγραμματισμού της 
Διεύθυνσης ή / και ύστερα από συγκεκριμένη εντολή. 
Προηγείται έγγραφη ενημέρωση προς το Εργαστήριο. 
Για το αποτέλεσμα του ελέγχου εποπτείας συντάσσεται 
σχετική έκθεση. 

β. Αν οι προϋποθέσεις, κάτω από τις οποίες χορηγήθη¬ 
κε η άδεια λειτουργίας, σύμφωνα με τις παραγράφους 
2, 3 και 4 της παρούσης, εξακολουθούν να τηρούνται, 
η άδεια λειτουργίας του Εργαστηρίου εξακολουθεί να 
ισχύει. 

γ. Αν κάποιες από τις προϋποθέσεις δεν τηρούνται, 
η Διεύθυνση του Κεντρικού Εργαστηρίου Δημοσίων 
Έργων ενημερώνει εγγράφως το ενδιαφερόμενο Ερ¬ 
γαστήριο τάσσοντας εύλογη προθεσμία για την άρση 
των μη συμμορφώσεων ή και την πλήρωση των τυπικών 
κ.λπ. προϋποθέσεων, η οποία δεν μπορεί να υπερβαίνει 
το διάστημα των δύο (2) μηνών από την κοινοποίηση 
του εγγράφου. 

δ. Αν μετά την απάντηση του Εργαστηρίου διαπιστω¬ 
θεί ότι δεν έχουν αρθεί πλήρως οι μη συμμορφώσεις 
ή ότι εξακολουθούν να μη πληρούνται όλες οι τυπικές 
προϋποθέσεις, η Διεύθυνση του Κεντρικού Εργαστηρί¬ 
ου ΔημοσίωνΈργων ενημερώνει εκ νέου εγγράφως το 
ενδιαφερόμενο Εργαστήριο, τάσσοντας δεκαπενθήμερη 
(15) προθεσμία για την άρση των μη συμμορφώσεων 
ή/και την πλήρωση των τυπικών κλπ. προϋποθέσεων. 
Μετά την άκαρπη παρέλευση της προαναφερόμενης 
προθεσμίας, η Διεύθυνση του Κεντρικού Εργαστηρίου 
ΔημοσίωνΈργων εισηγείται στο Συμβούλιο Δημοσίων 
Έργων (Τμήμα Κατασκευών), την προσωρινή ανάκληση 
ή την οριστική αφαίρεση της άδειας λειτουργίας του 
Εργαστηρίου. Η εισήγηση για την ανάκληση ή αφαίρεση 
άδειας λειτουργίας μπορεί να γίνει και χωρίς να έχει 
προηγηθεί έγγραφη παρατήρηση ανάλογα με το είδος 
ή την υποτροπή της παράβασης. 

6. Οποιαδήποτε αλλαγή στη νομική μορφή ή στο οργα¬ 
νόγραμμα του Εργαστηρίου θα πρέπει να γνωστοποιεί¬ 
ται εγκαίρως στο Τμήμα Εποπτείας Εργαστηρίων. Παρά¬ 


λειψη γνωστοποίησης συνιστά λόγο μη συμμόρφωσης. 

7. Τα εποπτευόμενα εργαστήρια θα συμμετέχουν, μετά 
από σχετική παραγγελία του Διευθυντή του Κεντρικού 
Εργαστηρίου ΔημοσίωνΈργων, όταν κρίνεται απαραί¬ 
τητο, σε διεργαστηριακούς ελέγχους, τα αποτελέσματα 
των οποίων κρινόμενα με τα διεθνή πρότυπα θα λαμ- 
βάνονται υπόψη για τη συνέχιση ή μη της λειτουργίας 
των εξετασθέντων εργαστηρίων. 

8. Τα εργαστήρια θα παρέχουν κάθε διευκόλυνση στα 
μέλη της Επιτροπής, θα επιτρέπουν την πρόσβαση και 
τον έλεγχο σε όλα τα σχετικά με τη λειτουργία τους 
έγγραφα και αρχεία και θα υποβάλουν στο τέλος κάθε 
τετραμήνου συνοπτική κατάσταση με τη μηνιαία δρα- 
στηριότητά τους, στην οποία θα αναφέρεται το πλήθος 
των ελέγχων ανά είδος δοκιμής. Η υποβολή μπορεί να 
γίνεται και ηλεκτρονικά στο αρμόδιο Τμήμα Εποπτείας 
Εργαστηρίων. 

9. Η άδεια λειτουργίας εργαστηρίου χορηγείται για 
την εκτέλεση των συγκεκριμένων δοκιμών που αναφέ- 
ρονται στη σχετική εγκριτική απόφαση και λογίζεται 
ως άδεια τεχνικής επάρκειας για το υπόψη αντικείμενο. 

10. Ειδικά για τα εργοταξιακά εργαστήρια των ανα¬ 
δοχών η άδεια λειτουργίας θα χορηγείται με τις προ¬ 
ϋποθέσεις της παραγράφου 2.β.7. 

11. Η υπ’ αριθμ. ΔΕΕ/036/12-3-1998 απόφαση (ΦΕΚ 
289/Β/24-3-1998), «Διαδικασία χορήγησης άδειας λει¬ 
τουργίας ιδιωτικών Εργαστηρίων που εποπτεύονται 
από το ΥΠΕΧΩΔΕ» καταργείται, με την επιφύλαξη των 
αναφερομένων στην επόμενη παράγραφο. 

12. Άδειες λειτουργίας εργαστηρίων που έχουν χορη¬ 
γηθεί μέχρι την έναρξη ισχύος της παρούσας, ισχύουν 
μέχρι τη λήξη τους. Η χορήγηση ή ανανέωση ή επέκτα¬ 
ση δοκιμών, για τις οποίες έχουν υποβληθεί αιτήσεις 
μέχρι την έναρξη ισχύος της παρούσας υλοποιούνται 
σύμφωνα με την υπ’ αριθμ. ΔΕΕ/036/12-3-1998 απόφαση, 
(ΦΕΚ 289/Β/24-3-1998). 

13. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μα'ίου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. οικ.27959/22103 (3) 

Συμπλήρωση της υπ’ αριθ. οικ.24328/19282/30-04-2014 
απόφασής μας περί συγκρότησης Τοπικής Επιτρο¬ 
πής Ελέγχου Εκλογικών Παραβάσεων Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.3852/2010 (Φ.Ε.Κ. 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του Ν.4255/2014 (Φ.Ε.Κ. 89/Α'/11-4-2014) 
«Εκλογή μελών του Ευρωπαϊκού Κοινοβουλίου και άλλες 
διατάξεις». 

3. Τις διατάξεις του άρθρου 21 παρ.9 του Ν.3023/2002 
(Φ.Ε.Κ. 146/Α'/25-06-2002) «Χρηματοδότηση των πολι¬ 
τικών κομμάτων από το κράτος. Έσοδα και δαπάνες, 

προβολή, δημοσιότητα και έλεγχος των οικονομικών 
των πολιτικών κομμάτων και των υποψήφιων βουλευ¬ 
τών» όπως αυτές τροποποιήθηκαν με τις όμοιες του άρ¬ 
θρου 29 παρ.14 του Ν.3731/2008 (Φ.Ε.Κ. 263/Α723-12-2008) 
«Αναδιοργάνωση της δημοτικής αστυνομίας και ρυθμίσεις 
λοιπών θεμάτων αρμοδιότητας Υπουργείου Εσωτερικών». 

4. Τις διατάξεις του άρθρου 28 του Ν.3023/2002 όπως 
αυτές τροποποιήθηκαν με τις όμοιες του άρθρου 15 
του Ν.4255/2014. 

5. Τις διατάξεις του Π.Δ.58/2014 (Φ.Ε.Κ. 101/Α722-4-2014) 
«Ορισμός ημέρας διεξαγωγής και διάρκειας της ψη¬ 
φοφορίας για την εκλογή των μελών του Ευρωπαϊκού 
Κοινοβουλίου», με τις οποίες προκηρύχθηκαν εκλογές 
για την ανάδειξη των μελών του Ευρωπαϊκού Κοινοβου¬ 
λίου και ορίστηκε ημέρα διενέργειας της ψηφοφορίας 
η Κυριακή 25 Μάίου 2014. 

6. Τις διατάξεις του Π.Δ. 135/2010 (Φ.Ε.Κ. 228/Α7 
27-12-2010) «Οργανισμός της Αποκεντρωμένης Διοίκη¬ 
σης Αττικής» όπως ισχύει. 

7. Την υπ’ αριθ. 15684/17-04-2014 εγκύκλιο του Υπουρ¬ 
γείου Εσωτερικών / Δ/νση Εκλογών περί συγκρότησης 
και συμπλήρωσης Τοπικών Επιτροπών Ελέγχου Εκλο¬ 
γικών Παραβάσεων στις έδρες των νομών. 

8. Την υπ’ αριθ. οικ.24328/19282/30-04-2014 (Φ.Ε.Κ. 1248/ 
Β716-05-2014, ΑΔΑ: ΒΙΦΧΟΡ1Κ-ΔΝ6) απόφασή μας περί 
συγκρότησης Τοπικής Επιτροπής Ελέγχου Εκλογικών 
Παραβάσεων Νομού Αττικής. 

9. Το υπ’ αριθ. οικ.26622/21065/12-05-2014 έγγραφό μας, 
με το οποίο ζητήθηκε η υπόδειξη εκπροσώπων από 
τα κόμματα και τους συνασπισμούς συνεργαζόμενων 
κομμάτων που δεν εκπροσωπούνται ούτε στη Βουλή 
ούτε στο Ευρωπαϊκό Κοινοβούλιο σύμφωνα με την υπ’ 
αριθ. 66/2014 απόφαση του ΑΥ Πολιτικού Τμήματος του 
Αρείου Πάγου όπως ισχύει για τη συμπλήρωση της ως 
άνω συγκροτηθείσας Τοπικής Επιτροπής Ελέγχου Εκλο¬ 
γικών Παραβάσεων Νομού Αττικής. 

10. Τις σχετικές υποδείξεις των κομμάτων και των 
συνασπισμών συνεργαζόμενων κομμάτων (ΤΟ ΠΟΤΑΜΙ, 
ΠΡΑΣΙΝΟΙ - Αλληλεγγύη, Δημιουργία, Οικολογία, Σο¬ 
σιαλιστικό Κόμμα, έλληνες ευρωπαίοι πολίτες, ΓΕΦΥ¬ 
ΡΕΣ ΔΗΜΙΟΥΡΓΙΑ, ΞΑΝΑ! ΘΑΝΟΣ ΤΖΗΜΕΡΟΣ / ΔΡΑΣΗ, 
ΘΟΔΩΡΟΣ ΣΚΥΛΑΚΑΚΗΣ [δημιουργία, ξανά! - δράση], 
ΔΡΑΧΜΗ [ΔΡΑΧΜΗ, Ελληνική Δημοκρατική Κίνηση Πέντε 
Αστέρων - Πατριωτικό Κοινωνικό Κίνημα - Ελληνικό Κοι¬ 
νωνικό Κίνημα]), με τις οποίες ορίστηκαν οι εκπρόσωποί 
τους που θα μετέχουν στην ανωτέρω Επιτροπή. 

11. Το γεγονός ότι τα υπόλοιπα κόμματα και οι συ¬ 
νασπισμοί συνεργαζόμενων κομμάτων δεν υπέδειξαν 
εκπροσώπους τους. 


12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού, αποφασίζουμε: 

Τη συμπλήρωση της συγκροτηθείσας με την υπ’ αριθ. 
οικ. 24328/19282/30-04-2014 απόφασή μας Τοπικής Επι¬ 
τροπής Ελέγχου Εκλογικών Παραβάσεων Νομού Ατ¬ 
τικής ως προς τους εκπροσώπους των κομμάτων και 
των συνασπισμών συνεργαζόμενων κομμάτων που δεν 
εκπροσωπούνται ούτε στη Βουλή ούτε στο Ευρωπαϊκό 
Κοινοβούλιο σύμφωνα με την υπ’ αριθ.: 66/2014 απόφαση 
του ΑΓ Πολιτικού Τμήματος του Αρείου Πάγου όπως 
διορθώθηκε με την υπ’ αριθ.: 70/2014 όμοια, με τους εξής: 

1. Δημήτριο Κυριακόπουλο του Κυριάκου (Αρ. Διαβατ.: 
ΑΚ 2065942), εκπρόσωπο από ΤΟ ΠΟΤΑΜΙ, ως μέλος, 
με αναπληρώτρια την Αφροδίτη Οεοχάρη του Μιχαήλ 
(Α.Δ.Τ.: ΑΕ 518757). 

2. Ευστράτιο Τσελά του Ιωάννου (Α.Δ.Τ.: ΑΕ 050307), 
εκπρόσωπο από τους ΠΡΑΣΙΝΟΥΣ - Αλληλεγγύη, Δη¬ 
μιουργία, Οικολογία, ως μέλος, με αναπληρώτρια τη 
Μελίνα Λαζαρίδου του Βασιλείου (Α.Δ.Τ.: Φ 079954). 

3. Ευστράτιο Παλαιολόγο του Γεωργίου (Α.Δ.Τ.: ΑΚ 
817427), εκπρόσωπο από το Σοσιαλιστικό Κόμμα, ως 
μέλος, με αναπληρωτή το Νικόλαο Τζιγκουνάκη του 
Ζαχαρία (Α.Δ.Τ.: ΑΒ 265291). 

4. Στέφανο Φουρτουνίδη του Πέτρου (Α.Δ.Τ.: Ξ 839755), 
εκπρόσωπο από τους έλληνες ευρωπαίους πολίτες, ως 
μέλος. 

5. Παναγιώτη Κοσμόπουλο του Γαβριήλ (Α.Δ.Τ.: ΑΖ 
028525), εκπρόσωπο από τις ΓΕΦΥΡΕΣ ΔΗΜΙΟΥΡΓΙΑ, 
ΞΑΝΑ! ΟΑΝΟΣ ΤΖΗΜΕΡΟΣ / ΔΡΑΣΗ, ΘΟΔΩΡΟΣ ΣΚΥ¬ 
ΛΑΚΑΚΗΣ [δημιουργία, ξανά! - δράση], ως μέλος, με 
αναπληρωτή το Γιώργο Γκριντζιά του Αντωνίου (Α.Δ.Τ.: 
ΑΚ 028523). 

6. Σταύρο Τσιχλάκη του Κωνσταντίνου (Α.Δ.Τ.: ΑΚ 
727567), εκπρόσωπο από τη ΔΡΑΧΜΗ [ΔΡΑΧΜΗ, Ελλη¬ 
νική Δημοκρατική Κίνηση Πέντε Αστέρων - Πατριωτικό 
Κοινωνικό Κίνημα - Ελληνικό Κοινωνικό Κίνημα] ως μέ¬ 
λος, με αναπληρωτή το Δημήτριο Βάρο του Γεωργίου 
(Α.Δ.Τ.: ΑΕ 075269). 

Κατά τα λοιπά εξακολουθεί να ισχύει η υπ’ αριθ.: οικ. 
24328/19282/30-04-2014 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 




20014 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήίίρ://νννννν.β1.9Γ - β-π)3ΪΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02014500506140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































